Deportacija Roma iz Francuske
Brisel i udruženja za zaštitu ljudskih prava oštro reagovali na taj potez francuskih vlasti
Kako je najavila francuska vlada, danas je započela deportacija Roma u zemlje njihovog porijekla, Bugarsku i Rumuniju. Prvih stotinjak Roma je već deportovano, a u narednim sedmicama vlada u Parizu planira oko 700 Roma poslati van svojih granica, bez prava da se vrate u Francusku. Izvori vlade tvrde da Romi odlaze dobrovoljno, uz naknadu od 300 eura za odraslu osobu i 100 eura za dijete, dok policija i zvaničnici unutrašnjih poslova, koji djeluju po naredbi predsjednika Sarkozija, potez pravdavaju uvjerenjem da su ilegalni kampovi Roma, kakvih u Francuskoj ima na stotine, izvor krijumčarenja, prostitucije, delinkvencije i eksploatacije djece prosjačenjem. Zato se planira da se oko 200 romskih kampova u Francuskoj rasformira, a Romi pošalju van granica Francuske. To je izazvalo oštru reakciju udruženja za zaštitu ljudskih prava. "", kaže zvaničnik francuske Lige za zaštitu ljudskih prava, Malik Salemkur. Danas se oglasila i Evropska komisija. ", kazao je portparol Komisije, Metju Njuman. Neočekivano jasna i oštra prva reakcija Brisela upućuje na gotovo sigurne nove, konkretne korake Komisije i Savjeta, koji bi trebali podsjetiti Francusku, ali i ostale evropske članice koje se spremaju na slične korake, da su ljudska prava univerzalna i da pravo na kretanje i život ne može za jedne biti garantovano, a drugima predsjedničkom voljom, naprasno oduzeto.